Korsfjorden (Sør-Varanger)

Korsfjorden (nordsamisk: Ruossavuotna) er et sund mellom Bøkfjorden og der Kjøfjorden og Neidenfjorden møtes. Sundet ligger sør for Varangerfjorden i Sør-Varanger kommune i Finnmark. Sundet går mellom fastlandet og sørsida av Skogerøya.Korsfjorden på Norgeskart.no fra Statens kartverk Det har sitt østlige innløp mellom Svenskesteinneset i nord og Tømmerneset i sør, det vestlige innløpet er mellom Skogerøyneset i nord og neset Hearvvigealli i sør.

E6 strekker seg langs en del av sundet på fastlandssida, langs veien ligger de bebodde stedene Lonkuselv og Tusenvik. Den lille grenda Høybukt ligger også ved sundet, og i umiddelbar nærhet til den; Kirkenes lufthavn. Skogerøya er i sin helhet ubebodd i dag, men det fraflytta stedet Steinskjærnes ligger ved sundet. Deler av fastlandssida har militære restriksjoner i tilknytning til Garnisonen i Sør-Varanger.

 Referanser 

Kategori:Sund i Finnmark
Kategori:Fjorder i Sør-Varanger